Diari Oficial de la Generalitat Valenciana


Sumari del DOGV 9363, del 16-06-2022 (2022/5473)

ACORD de 30 de maig de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Antonia Claramunt Cuartero..
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5473


Data del document
:   30-05-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de maig de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Antonia Claramunt Cuartero..  
 [2022/5473]  
Número d'expedient: EIP 529/2018.  
Causant: María Antonia Claramunt Cuartero, DNI \*\*\*\*201\*\*.  
Lloc i data de la mort: València, 2 de setembre de 2016.  
Últim domicili: València.  
  
Antecedents de fet  
Mitjançant l'escrit presentat en aquesta Administració pública per l'Institut Valencià d'Administració Tributària es va comunicar a aquesta conselleria la mort, el 2 de setembre de 2016, sense haver atorgat testament, de María Antonia Claramunt Cuartero, amb DNI \*\*\*\*201\*\*.  
Amb data 26 d'octubre de 2018, el director general del Sector Públic, Model Econòmic i Patrimoni va signar una resolució per la qual s'ordenava l'inici del procediment d'investigació abans de l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
De les actuacions dutes a terme per aquesta direcció general es constata que la causant va estar empadronada a l'Ajuntament de València, amb destinació a Picanya.  
Amb data 16 de novembre de 2018, la directora general del Sector Públic, Model Econòmic i Patrimoni va signar una resolució d'acabament de la investigació prèvia i la incoació de l'expedient de declaració administrativa d'hereus abintestat de la causant més amunt indicada, i va ser publicada en el Diari Oficial de la Generalitat Valenciana de 4 d'abril de 2019 i es va exposar en el tauler d'edictes de l'Ajuntament de València des del 30 de novembre de 2018 fins al 2 de gener de 2019.  
Investigat el cabal relicte de la causant, amb data 13 de maig de 2022, se sol·licita informe a l'Advocacia de la Generalitat Valenciana, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 23 de maig de 2022, es rep l'informe la consideració jurídica tercera del qual estableix que si bé s'ha seguit la tramitació prevista en el Decret 20/2019, cal advertir que l'article 6.1 estableix que: «el termini màxim per a la resolució del procediment serà d'un any», tenint en compte que l'acord d'incoació d'aquest procediment es va adoptar el 16 de novembre de 2018, ha transcorregut el termini fixat en aquest precepte, per la qual cosa el procediment hauria caducat.  
  
Amb data 27 de maig de 2022, la directora general de Sector Públic i Patrimoni dicta la resolució de caducitat del procediment.  
De les actuacions prèvies resulta que no consta que hi haja hereus testamentaris ni legítims, per la qual cosa s'inicia el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveu l'article 71.1.c Llei orgànica 5/1982, d'1 de juliol, de l'Estatut d'autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat; l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i d'acord amb el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, s'incoa l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i d'acord amb el que disposen els articles 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com a hereu abintestat de María Antonia Claramunt Cuartero, per no haver-se produït la prescripció.  
  
Segon  
Incorporar les actes i els tràmits el contingut dels quals s'haguera mantingut igual si no s'haguera produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la mort i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 30 de maig de 2022. La directora general del Sector Públic i Patrimoni: Isabel Castelló García.